WAA – Jumat 13/11/2009 HIKAYAT, Uleh: Zulkifli Yahya (Getjhik Don)
Seumike Keu Rakjak Djeulata
“Jilid 2″
PA ka meunang rakjat ka seunang
Beugot taharap bak geukeuridja
Kamoe di lua that brat meuharap
Seumiké beubrat keu rakjat djeulata
Sabe keudroë – droë bèk tapeukabèh
Tjit beu sapeuë pèh rakjat ngòn PA
Beugot rakan e tapimpin Atjèh
Bek sampoë teupèh rakjat djeulata
Meunjòë tan rakjat sapéuë han jadèh
Han ek tara èh hana meudaja
Ulama Atjèh bèk ta péuë èlèh
Ureëng teuleubèh soë peungòn gata
Rakan meutuwah njang pimpin Atjèh
Beu tapeubèrèh rakjat djeulata
Meunan tjit mandum beukaih TNA
Beu sama rata bak geu usaha
Leubeh dan kureung deungon sjedara
Hana pue kira bèk tameudawa
Geutanjoe Atjèh njang saboh Bansa
Beu ta usaha untok meudjaja
Geutanjoe Atjèh tjik kameutjeuhu
Masa endatu geuprang beulanda
Beudoh hai rakan bek meulaloë le
Bak taseumike beu meu dèwasa
Djinoe peumimpin ka na di Atjèh
Dumpuë ka leubèh dari biasa
Joh masa dilè leubèh lom susah
Hana tjit pajah bak ta keuridja
Pakon rakan lon Atjèh meutuah
Mantoëng dum susah bak geu usaha
Padahai djinoë dumpuë ka mudah
Lam pemerintah mandum TNA
Kamoë dilua kalheuëh meupeugah
Bak pemerintah ngon DPRA
Keu beukaih tentera dari TNA
Beu got neudjaga bèk na binasa
Ôhnoë keuëh dilèë batjut hikayat
Kon lon meu upat mjoe kisah njata
Meunjoe na salah lon lakèë meu àh
Teuman tatamah minggu ke tiga.
Zulkifli Yahya adalah Aktivis WAA berdomisili di Denmark
bjn_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn